Долбоор

**КЫРГЫЗ РЕСПУБЛИКАСЫНЫН МЫЙЗАМЫ**

**Сот приставдарынын ишмердүүлүгүнүн маселелери боюнча Кыргыз Республикасынын айрым мыйзам актыларына (“Аскердик наамдарды, класстык чендерди, атайын класстык чендерди жана атайын наамдарды белгилөө жөнүндө”, “Мамлекеттик жарандык кызмат жана муниципалдык кызмат жөнүндө” Мыйзамдарына)**

**өзгөртүүлөрдү киргизүү жөнүндө**

**1-берене.**

“Аскердик наамдарды, класстык чендерди, атайын класстык чендерди жана атайын наамдарды белгилөө жөнүндө” Кыргыз Республикасынын Мыйзамына (Кыргыз Республикасынын Жогорку Кеңешинин Жарчысы, 1999-ж., № 8, 396-ст.)төмөнкүдөй өзгөртүүлөр киргизилсин:

1. 5-статьяда “салык кызматтарынын” деген сөздөрдөн кийин “, ошондой эле сот приставдар кызматынын” деген сөздөр менен толукталсын;
2. Мыйзам төмөнкүдөй мазмундагы 152-статья менен толукталсын:

**“152-статья. Сот приставдар кызматынын кызматкерлерине ыйгарылуучу атайын наамдар**

Кыргыз Республикасынын Сот приставдар кызматынын кызматкерлерине:

сот приставдар кызматынын кенже лейтенанты;

сот приставдар кызматынын лейтенанты;

сот приставдар кызматынын улук лейтенанты;

сот приставдар кызматынын капитаны;

сот приставдар кызматынын майору;

сот приставдар кызматынын подполковниги;

сот приставдар кызматынын полковниги деген атайын наамдар ыйгарылат.”.

**2-берене.**

“Мамлекеттик жарандык кызмат жана муниципалдык кызмат жөнүндө” Кыргыз Республикасынын Мыйзамына (“Эркин-Тоо” гезити 2021-жылдын 02-ноябрь, № 113-114 (3292-3293) төмөнкүдөй өзгөртүүлөр киргизилсин:

1) 1-берененин 4-беренесиндеги “жана дипломатиялык кызматтарда” деген сөздөрдөн кийин “, ошондой эле сот приставдар кызматтарда” деген сөздөр менен толукталсын.

2) 1-берене төмөнкүдөй мазмундагы 61 пункту менен толукталсын:

“61) Сот приставдар кызматы - сот жыйналышы убагында имаратта, залдарда жана жайларда коомдук тартипти камсыз кылуу жана сактоо милдеттерин, ошондой эле Кыргыз Республикасынын мыйзамдарында белгиленген башка милдеттерди жүзөөгө ашырган Кыргыз Республикасынын жарандарынын Кыргыз Республикасынын сот тутумунун адистештирилген кызматынын кызмат орундарында кесипкөй кызматтык ишмердүүлүгүн билдирген мамлекеттик кызматтын түрү;”.

**3-берене.**

Ушул Мыйзам расмий жарыяланган күндөн тартып он күн өткөндөн кийин күчүнө кирет.

**Кыргыз Республикасынын**

**Президенти**